《经故翰林杨左丞池亭》
唐代·徐夤

八角红亭荫绿池，一朝青草盖遗基。蔷薇藤老开花浅，

翡翠巢空落羽奇。春榜几深门下客，乐章多取集中诗。

平生德义人间诵，身后何劳更立碑。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。